Notule van die Sojawerkgroep: 25 Oktober 2012
Die notule van die spesiale vergadering van die Sojawerkgroep gehou op 25 Julie 2012 word as gelese beskou en goed­gekeur.
(Besluit 8.13.1.1 van die Tegnologiekomiteenotule van 15 en 16 Augustus 2012, besluit 12.14.1 van die Navorsings­prio­ri­teits­komiteenotule van 29 Junie 2012 en besluit 12.10.1 van die Advieskomiteenotule van 1 Augustus 2012)
Mnr Hawkins noem dat daar ook gepoog word om die inligting wat op die SAGIS-webblad gepubliseer word, in 'n verbruikers­vriendelike formaat aan te bied. Hy verskaf 'n oorsig van die inligting wat op SAGIS se webblad beskikbaar gestel word.
(Besluit 12.14.1 van die Oliesade-Advieskomiteenotule van 18 April 2012 en besluit 7.4.1 van die Navorsings­priori­teits­komiteenotule van 29 Junie 2012)
Dat die bemestingsproewe wat op Mnr Roos se plaas onderneem is, bespreek word tydens die volgende Soja­werk­groep­vergadering.
Die Voorsitter reël dat die saak rakende die registrasie van onbekende Rhizobiumrasse verwys word na die Tegnologie­komitee. Hy versoek ook dat GraanSA verdere ondersoek sal instel na die aangeleentheid. Dr Griessel doen aan die hand dat gesprek gevoer word met die LNR-NIPB, ten einde agter die kap van die byl te kom. Dr Lamprecht stel voor dat Dr Staphorst betrek word by die aangeleentheid, weens sy ondervinding op dié gebied.
Dat die artikel, wat gebaseer is op die voorlegging wat Mnr Pietman Botha aangebied het oor wisselbou, tydens 'n by­een­koms van GraanSA-lede, ingebind word saam met die dokumentasie van die eersvolgende vergadering (SAGraan, September 2012).
(Besluite 8.13.4.1 en 8.13.4.2 van die Tegnologiekomiteenotule van 15 en 16 Augustus 2012 en besluit 7.4.1 van die Sojawerk­groep­notule van 3 Mei 2012)
Die lede ondersteun die gedagte dat die vergaderings van die Sojawerkgroep en die Sonneblom- en Sojaboonforum as een ge­sa­mentlike vergadering aangebied word.